Sidoo kale Siyaasi Ismaaciil Buubaa ayaa ka hadlay wada hadalka u bilaabmay xukumada Somaliland iyo maamulka Khaatumo waxaanu yidhi “Wada haddaladaas aad iyo aad ayaan u soo dhaweynayaa, Cali Khaliif waa nin aanu aad saaxiib u nahay aadna isku naqaano in badan oo isaga la iga wareystay waxaan ku celcelin jiray Cali Khaliif waa nin reer Somaliland ah, laakiinse Beeshiisu waxbay tabanaysaa, waxaana loo baahan yahay in wixii dhibaatooyin ah ee tabasho ah meesha laga saaro, waxaan u arkaa in wada hadalkaasi uu dhismaha Somaliland qayb culus ka qaadanayo waxaana wanaagsan in Bari ilaa Galbeed Somaliland is raacdo oo Caalamkuna u arko Waddan degan oo dadkiisu is wada raacsan yahay”.
